เช็คสาขาด่วน! MAJOR ร่วมมาตรการ “ชิม ช้อป ใช้” เอาใจคนรักหนัง
เช็คสาขาด่วน! MAJOR ร่วมมาตรการ “ชิม ช้อป ใช้” เอาใจคนรักหนัง
เช็คสาขาด่วน! MAJOR ร่วมมาตรการ “ชิม ช้อป ใช้” เอาใจคนรักหนัง
7 ต.ค. 2562

นรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) เปิดเผยว่า บริษัทฯ ได้เข้าร่วมโครงการ ชิม ช้อป ใช้ ซึ่งเป็นมาตรการกระตุ้นเศรษฐกิจของทางรัฐบาล เพื่อเป็นอีกหนึ่งทางเลือกให้ประชาชนที่ได้รับเงิน 1,000 บาท จากโครงการ ชิม ช้อป ใช้ ผ่านแอพเป๋าตัง ของธนาคารกรุงไทย สามารถนำมาใช้จ่ายได้ที่ โรงภาพยนตร์ในเครือเมเจอร์ ซีนีเพล็กซ์ กรุ้ป ในกรุงเทพฯ 13 สาขา
ได้แก่ เมเจอร์ ซีนีเพล็กซ์ สาขารัชโยธิน, เซ็นทรัล ปิ่นเกล้า, เซ็นทรัล พระราม 2, เซ็นทรัล พระราม 3, เซ็นทรัล บางนา, แฟชั่น ไอส์แลนด์, โลตัส บางกะปิ, พารากอน ซีนีเพล็กซ์, ไอคอน ซีเนคอนิค, ควอเทียร์ ซีเนอาร์ต, เอสพลานาด ซีนีเพล็กซ์ รัชดา, ซีคอน ซีนีเพล็กซ์, แกรนด์ อีจีวี ซีคอน บางแค และ โรงภาพยนตร์ไอแมกซ์ สาขารัชโยธิน, พารากอน ซีนีเพล็กซ์, ไอคอน ซีเนคอนิค และ ควอเทียร์ ซีเนอาร์ต
นอกจากในส่วนของโรงภาพยนตร์แล้ว ลูกค้ายังสามารถนำมาใช้จ่ายที่ บลูโอ ริธึม แอนด์ โบว์ล สาขาในกรุงเทพฯ อีก 5 สาขา คือ สาขาเมเจอร์ ซีนีเพล็กซ์ รัชโยธิน, สุขุมวิท, ปิ่นเกล้า, พารากอน ซีนีเพล็กซ์, เอสพลานาด ซีนีเพล็กซ์ รัชดา และ ซับซีโร่ ไอซ์สเก็ต สาขาเมเจอร์ ซีนีเพล็กซ์ สุขุมวิท ลูกค้าผู้ได้รับสิทธิ์สามารถนำมาใช้ได้ตั้งแต่ 3 ตุลาคม-30 พฤศจิกายน 2562